Da estli ogrenznde Tei vo Niedaschlesien hod zan Regiarungsbeziak Breslau ghead. Im Noadostn hods Gebiet on de Provinz Posen ogrenzd, ob 1919 on: Poin, im Noadwestn on de Provinz Brandenburg, im Westn on Saggsn und im Sidn ons östareichische Kronland Behmen, ob 1919 on de Tschechei. 1919–1938 und ob 1941 woa Schlesien in zwoa Provinzn teid, da Regiarungsbeziak Liegnitz hod donn zua Provinz Niedaschlesien ghead.